HMS Sunfish (81S)

Το **HMS&nbsp;''Sunfish*** ήταν [[υποβρύχιο]] [[κλάση πλοίου|κλάσης]] *S*, συγκεκριμένα ένα από τα σκάφη της δεύτερης ομάδας, που ναυπηγήθηκε τη δεκαετία του 1930 για το [[Βασιλικό Ναυτικό]]. Ολοκληρώθηκε το 1936 και έλαβε μέρος σε επιχειρήσεις στον [[ΒΠΠ|Β΄ Παγκόσμιο Πόλεμο]].

== Περιγραφή ==

Τα σκάφη της δεύτερης ομάδας υποβρυχίων κλάσης *S* ήταν λίγο μεγαλύτερων διαστάσεων σε σχέση με αυτά της πρώτης ομάδας και ενσωμάτωναν ορισμένες βελτιώσεις. Σχεδιάστηκαν για να επιχειρούν στη [[Βόρεια Θάλασσα]] και τη [[Βαλτική Θάλασσα|Βαλτική]]. Είχαν ολικό μήκος 63,6&nbsp;m, [[πλάτος πλοίου|πλάτος]] 7,3&nbsp;m και μέσο [[βύθισμα]] 3,6&nbsp;m. Το [[εκτόπισμα|εκτόπισμά]] τους ήταν 780&nbsp;t (768&nbsp;LT) στην επιφάνεια και 980&nbsp;t (960&nbsp;LT) σε κατάδυση. Μπορούσαν δε να επιχειρούν σε βάθος έως και 91&nbsp;m. Το πλήρωμά τους αποτελούνταν από σαράντα αξιωματικούς, υπαξιωματικούς και ναύτες.

Στην επιφάνεια προωθούνταν από δύο [[ντιζελοκινητήρας|κινητήρες ντίζελ]] που μπορούσαν να αποδώσουν έως και 775&nbsp;bhp έκαστος ενώ σε κατάδυση αναλάμβαναν δύο [[ηλεκτροκινητήρας|ηλεκτροκινητήρες]] των 650&nbsp;hp. Μπορούσαν να φτάσουν τους 13,75&nbsp;[[Κόμβος|kn]] στην επιφάνεια και τους 10&nbsp;kn σε κατάδυση. Η εμβέλειά τους πλέοντας στην επιφάνεια έφθανε τα  με ταχύτητα 10&nbsp;kn και τα  με ταχύτητα 2&nbsp;kn εν καταδύσει.

Διέθεταν έξι&nbsp;[[τορπιλοσωλήνας|τορπιλοσωλήνες]] των 533&nbsp;mm στην [[πλώρη]] και μπορούσαν να μεταφέρουν έως και δώδεκα [[τορπίλη|τορπίλες]]. Διέθεταν επίσης ένα πυροβόλο των 76&nbsp;mm.

== Επιχειρησιακή ιστορία ==
Στην έναρξη του Β΄ Παγκοσμίου Πολέμου το *Sunfish* ανήκε στη 2η Μοίρα Υποβρυχίων. Μεταξύ 26ης και 29ης Αυγούστου 1939 η Μοίρα μεταφέρθηκε στις πολεμικές της βάσεις στο [[Νταντί]] (Dundee) και το [[Μπλάιθ]] (Blyth).

Η δράση του στην αρχή της σύρραξης ήταν έντονη. Τον Φεβρουάριο του 1940 επιτέθηκε, χωρίς όμως να καταφέρει να το βυθίσει, στο γερμανικό υποβρύχιο *U-14* και τον Απρίλιο βύθισε δύο γερμανικά εμπορικά πλοία, τα *Amasis* και *Antares*, ενώ παραλίγο να πλήξει το *Hanau* και ένα βοηθητικό περιπολικό σκάφος. Τον ίδιο μήνα τορπίλισε δύο γερμανικά πλοία εικών επιχειρήσεων, προκαλώντας ζημιές στο πρώτο στις 12 Απριλίου 1940  και βυθίζοντας το δεύτερο στις 14 Απριλίου 1940.  Στις 7&nbsp;Δεκεμβρίου 1940 βύθισε το φινλανδικό εμπορικό *Oscar Midling* και προκάλεσε ζημιές στο νορβηγικό εμπορικό *Dixie* ανοικτά της [[Νορβηγία]]ς.

=== Σε Σοβιετική υπηρεσία ===
Το *Sunfish* μεταφέρθηκε στο [[Σοβιετικό Πολεμικό Ναυτικό|Σοβιετικό Ναυτικό]] το 1944 και μετονομάστηκε σε *V-1''. Δεν είχε πολεμική δράση με τους Σοβιετικούς διότι το βύθισε στις 27&nbsp;Ιουλίου 1944 από λάθος ένα αεροσκάφος της Παράκτιας Διοίκησης της RAF στα ανοικτά της Νορβηγίας κατά τη διάρκεια του ταξιδιού του από το Ηνωμένο Βασίλειο στο Μούρμανσκ. Το υποβρύχιο χάθηκε αύτανδρο. Ο Σοβιετικός κυβερνήτης του φέρεται να είχε οδηγήσει το σκάφος του πέρα από την καθορισμένη περιοχή της και καταδύθηκε όταν εμφανίστηκε το αεροσκάφος αντί να παραμείνει στην επιφάνεια και να εκπέμψει σήματα αναγνώρισης όπως είχε διαταχθεί. Όμως τόσο η έρευνα του Βασιλικού Ναυτικού όσο και της RAF κατέληξαν πως την ευθύνη έφερε το πλήρωμα του αεροσκάφους, το οποίο πετούσε τουλάχιστον 80 μίλια εκτός πορείας και αγνόησε αδιαμφισβήτητα σημάδια πως το υποβρύχιο ήταν φίλιο.

## Παραπομπές


## Βιβλιογραφία
* 
* 
* 
* 

## Εξωτερικοί σύνδεσμοι
* 

Κατηγορία:Υποβρύχια κλάσης S (1931)
Κατηγορία:Βρετανικά υποβρύχια του Β΄ Παγκοσμίου Πολέμου